posisie | © My Klaskamer - idees en gedagtes uit 'n juffrou se pen
Juffer	afrikaans	na, posisie, voor, wiskunde	Lewer kommentaar
C het idees gevra om "voor" en "na" vas te lê. Betrek voorbeelde soos kinders wat in 'n ry loop. Nommer 1 is altyd voor en die groter getal altyd agter (1 = eerste). Dit maak nie saak of die ry na links of regs loop nie – die kleinste getal is altyd voor die groter een.
Pak die speelgoed agter mekaar in 'n ry. Wie staan voor? Wie staan voor die beertjie? Wie staan agter die robot?
Betrek die honderdblok of 'n slangetjies en leertjies speletjie. As jy die speletjie speel, tel jy altyd aan en skuif NA die volgende of groter getal – tensy die slang jou in sluk 😉
Knip strokiesprente uit 'n ou tydskrif (bv. Liewe Heksie). Lees dit, sny die blokke op en skommel dit. Vra dat die outjie dit in die korrekte volgorde pak. (Wat het eerste gebeur? Wat gebeur daarNA, NA dit?…en toe? Wat het gebeur VOOR… en …?)
Trek die almanak nader. Vra vragies soos "Wat kom na Februarie? Wat kom voor April?"
Eenvoudige werkvel (Graad 1).
Vee getalle uit 'n honderdblok en vra die outjie om dit in te vul. (Sien honderdblok onder die drukbare bladsye)